Vizuālais materiāls

**Ražošanas izmaksas, to grupēšana**

**Pastāvīgās izmaksas (FC)** –izmaksas, kuras nemainās atkarībā no ražošanas apjoma.

**Mainīgās izmaksas (VC)** –izmaksas, kuras parāda preces ražošanā izmantoto resursu vērtību. VC = 0, neražojot produkciju. VC palielinās, palielinoties ražošanas apjomam.

**Kopējās izmaksas (TC)** iegūst, summējot pastāvīgās izmaksas (FC) un mainīgās izmaksas (VC). TC = FC + VC.

**Galējās izmaksas (robežizmaksas) (MC)** parāda, par cik palielinās kopējās izmaksas, palielinot ražošanu par vienu produkcijas vienību.

**Vidējās pastāvīgās izmaksas (AFC), vidējās mainīgās izmaksas (AVC) un vidējās kopējās izmaksas (ATC)** iegūst, dalot attiecīgo izmaksu apjomu ar saražoto produkcijas vienību skaitu.

**Kopējie ieņēmumi (TR)** –naudas summa, ko iegūst, pārdodot noteiktu preču daudzumu par noteiktu cenu. TR = P × Q.

**Galējie ieņēmumi (MR)** parāda, par cik mainās kopējie ieņēmumi, pārdodot vienu papildu produkcijas vienību.